92/197/ETY: Komission päätös, tehty 24 päivänä maaliskuuta 1992, poikkeuksesta alkuperätuotteiden määritelmästä Alankomaiden Antillien erityisaseman huomioon ottamiseksi CN-koodiin 6110 20 kuuluvien naisten neulepuseroiden osalta



Virallinen lehti nro L 088 , 03/04/1992 s. 0063 - 0063

Suomenk. erityispainos Alue 11 Nide 19 s. 0193

Ruotsink. erityispainos Alue 11 Nide 19 s. 0193



KOMISSION PÄÄTÖS, tehty 24 päivänä maaliskuuta 1992, poikkeuksesta alkuperätuotteiden määritelmästä Alankomaiden Antillien erityisaseman huomioon ottamiseksi CN-koodiin 6110 20 kuuluvien naisten neulepuseroiden osalta (92/197/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY(1) ja erityisesti sen liitteessä II olevan 30 artiklan 8 kohdan, sekä katsoo, että mainitun päätöksen alkuperätuotteiden käsitteen määritelmää ja hallinnollisen yhteistyön menetelmiä koskevassa liitteessä II olevassa 30 artiklassa määrätään, että poikkeukset alkuperäsäännöistä voidaan hyväksyä, jos ne ovat perusteltuja jonkin maan tai alueen olemassa olevien elinkeinojen kehittämiseksi tai uusien elinkeinojen luomiseksi sinne, Alankomaiden Antillien hallitus on pyytänyt poikkeusta alkuperäsäännöistä Alankomaiden Antilleilla valmistettavien naisten neulepuseroiden osalta, jotka eivät väliaikaisesti voi täyttää mainitussa liitteessä II vahvistettuja vaatteisiin sovellettavia alkuperäsääntöjä, mainitussa 30 artiklassa vahvistetaan poikkeuksen myöntämisen edellytykset; poikkeuksesta ei aiheutuisi vakavaa haittaa millekään yhteisön tai sen yhden taikka useamman jäsenvaltion talouden alalle; väliaikainen poikkeus voi tuntuvasti edistää tekstiiliteollisuuden perustamista Alankomaiden Antilleille; kyseinen poikkeus on välttämätön merkittävän investointiohjelman täytäntöön panemiseksi ja tekee kyseiselle yritykselle mahdolliseksi hankkia uutta tuotantokapasiteettia, jotta se tulevaisuudessa voisi noudattaa tavanomaisia alkuperäsääntöjä; näin ollen 30 artiklassa asetetut asiaa koskevat edellytykset täyttyvät kyseisessä tapauksessa, ja päätöksen 91/482/ETY liitteessä II olevan 30 artiklan 8 kohdan mukaan poikkeuksia neljännen AKT-ETY-yleissopimuksen pöytäkirjassa N:o 1 määrätyistä alkuperäsäännöistä koskevasta menettelystä 8 päivänä lokakuuta 1990 tehdyssä neuvoston päätöksessä 90/523/ETY(2) määrättyä menettelyä sovelletaan soveltuvin osin merentakaisiin maihin ja alueisiin; tämän vuoksi ehdotus toteutettaviksi toimenpiteiksi on saatettu alkuperäkomitean käsiteltäväksi, mutta kyseinen komitea ei ole antanut lausuntoa puheenjohtajansa asettamassa määräajassa, ON TEHNYT TÄMÄN PÄÄTÖKSEN: 1 artikla Poiketen siitä, mitä päätöksen 91/482/ETY liitteessä II määrätään, CN-koodiin 6110 20 kuuluvia naisten neulepuseroita on pidettävä Alankomaiden Antillien alkuperätuotteina, jos ne on valmistettu siellä neuloksen kappaleista, jotka eivät ole alkuperätuotteita, jollei tässä päätöksessä määritellyistä edellytyksistä muuta johdu. 2 artikla Edellä 1 artiklassa määrätty poikkeus koskee 120 000:n Alankomaiden Antilleilta vietävän neulepuseron määrää 1 päivästä maaliskuuta 1992 28 päivään helmikuuta 1993. Se koskee 216 000 neulepuseron määrää 1 päivästä maaliskuuta 1993 28 päivään helmikuuta 1994 ja 360 000 neulepuseron määrää 1 päivästä maaliskuuta 1994 28 päivään helmikuuta 1995, jonka päivän jälkeen poikkeus voidaan päätöksen 91/482/ETY liitteessä II olevan 30 artiklan 9 kohdan b alakohdan mukaisesti uusia kahdeksi peräkkäiseksi vuodeksi. 3 artikla Alankomaiden Antillien toimivaltaisten viranomaisten on toteutettava 2 artiklassa tarkoitetun viennin määrälliseen valvontaan tarvittavat toimenpiteet sekä lähetettävä komissiolle neljännesvuosittain luettelo määristä, joille on laadittu EUR.1-tavaratodistuksia. 4 artikla Tämä päätös on osoitettu kaikille jäsenvaltioille. Tehty Brysselissä 24 päivänä maaliskuuta 1992. Komission puolesta Christiane SCRIVENER Komission jäsen (1) EYVL N:o L 263, 19.9.1991, s. 1 (2) EYVL N:o L 290, 23.10.1990, s. 33